open-index/open-wikipedia-markdown huggingface dataset:
সৌরীন্দ্র মিত্র

**সৌরীন্দ্র মিত্র ** () (১৬ নভেম্বর, ১৯২০   - ১০ মে, ১৯৮৯) ছিলেন বহুভাষাবিদ ভারতীয় বাঙালি অধ্যাপক, লেখক ও প্রাবন্ধিক। রবীন্দ্রগবেষক হিসাবে তিনি সমধিক প্রসিদ্ধি লাভ করেন 'খ্যাতি অখ্যাতির নেপথ্যে' গ্রন্থটির জন্য। 

## জন্ম ও প্রারম্ভিক জীবন

সৌরীন্দ্র মিত্রের জন্ম ১৯২০ খ্রিস্টাব্দের ১৬ ই  নভেম্বর ব্রিটিশ ভারতের কলকাতা শহরে। স্কুলের পড়াশোনা কলকাতার সূর্যসেন রোডস্থিত  'মিত্র ইনস্টিটিউশন মেইন'-এ। পড়াশোনায় অত্যন্ত ভালো ছাত্র ছিলেন তিনি। কলেজের  পাঠ সুরেন্দ্রনাথ কলেজে। আই. এ পরীক্ষায় কৃতিত্বের সাথে উত্তীর্ণ হওয়ায় ডাফ স্কলারশিপ ও সারদাপ্রসাদ স্বর্ণপদক লাভ করেন। কলকাতা বিশ্ববিদ্যালয় থেকে ইংরাজী সাহিত্যে এম.এ পাশ করেন। ইংরাজী ছাড়াও বহু বিদেশি ভাষা বিশেষকরে জার্মান, ফরাসি ও স্পানিশ ভাষা আয়ত্ত করেছিলেন। ইউরোপীয় সাহিত্যের প্রতি আগ্রহ ছিল,পড়াশোনাও করেছেন তাদের নিয়ে।

## কর্মজীবন

ইংরাজী সাহিত্যে অধ্যাপনা দিয়ে কর্মজীবন শুরু করেন হাওড়ার নরসিংহ দত্ত কলেজে। এরপর সুরেন্দ্রনাথ কলেজ, যাদবপুর ও উত্তরবঙ্গ  বিশ্ববিদ্যালয়ে। ১৯৬৬ খ্রিস্টাব্দে যোগ দেন বিশ্বভারতী বিশ্ববিদ্যালয়ে এখানে তিনি ইংরাজী সাহিত্যের পাশাপাশি অন্যান্য আধুনিক ইউরোপীয় ভাষা বিভাগে অধ্যাপনা করেছেন এবং ১৯৮৫ খ্রিস্টাব্দে অবসর নেন।

## সাহিত্যকর্ম

সত্তর আশির দশকে শান্তিনিকেতনে অবস্থানকালে রবীন্দ্র গবেষণায় লিপ্ত ছিলেন। রবীন্দ্রনাথের জীবন ও সৃষ্টিকর্ম নিয়ে বহু প্রবন্ধ রচনা করেছেন। তার রচনার প্রাঞ্জল  ভাষায় আলোচিত হয়েছে রবীন্দ্র চিন্তার আলোচনার নানান দিক। সাহিত্য বিষয়ে তার বহু সারগর্ভ প্রবন্ধ দেশ, চতুরঙ্গ ইত্যাদি পত্রপত্রিকায় প্রকাশিত হয়েছে। তার রচিত গ্রন্থগুলির মধ্যে উল্লেখযোগ্য গ্রন্থগুলি হল -

* *খ্যাতি অখ্যাতির নেপথ্যে *(১৯৭৭)
* *কবির স্বধর্ম*
* *টি এস ইলিয়ট: দ্য ক্রিটিক* (ইংরাজীতে)

## সম্মাননা

সৌরীন্দ্র মিত্র তার ‘খ্যাতি অখ্যাতির নেপথ্যে’ গ্রন্থের জন্য কলকাতার টেগোর রিসার্চ ইনস্টিটিউটের থেকে ‘প্রাণতোষ ঘটক স্মৃতি পুরস্কার’ সম্মানিত হন এবং দিল্লি বিশ্ববিদ্যালয় থেকে ‘নরসিংহদাস পুরস্কার’ লাভ করেন।

## জীবনাবসান
বহুভাষাবিদ রবীন্দ্রগবেষক সৌরীন্দ্র মিত্র ১৯৮৯ খ্রিস্টাব্দের ১০ই মে পরলোক গমন করেন।

## তথ্যসূত্র

বিষয়শ্রেণী:১৯২০-এ জন্ম
বিষয়শ্রেণী:১৯৮৯-এ মৃত্যু
বিষয়শ্রেণী:কলকাতা জেলার ব্যক্তি
বিষয়শ্রেণী:বাঙালি লেখক
সৈয়দ সামসুদ্দিন আহমেদ

**সৈয়দ সামসুদ্দিন আহমেদ** একজন বাংলাদেশী শিক্ষাবিদ। তিনি রাজশাহী বিশ্ববিদ্যালয়ের (রাবি) ভূতত্ত্ব ও খনিবিদ্যা বিভাগের অধ্যাপক এবং জামালপুরে প্রতিষ্ঠিত বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের (বশেফমুবিপ্রবি) প্রথম উপাচার্য।

## শিক্ষাজীবন
সৈয়দ সামসুদ্দিন আহমেদ রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগ থেকে ১৯৭৯ সালে স্নাতক (সম্মান) ও ১৯৮২ সালে স্নাতকোত্তর ডিগ্রি লাভ করেন। তিনি ১৯৯৩ সালে ভারতের যাদবপুর বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
সৈয়দ সামসুদ্দিন আহমেদ ১৯৮৩ সালে রাজশাহী বিশ্ববিদ্যালয়ের ভূতত্ত্ব ও খনিবিদ্যা বিভাগে প্রভাষক হিসেবে যোগদানের মাধ্যমে শিক্ষকতা জীবন শুরু করেন।

কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি রাবির সিনেট ও সিন্ডিকেট সদস্য, বিভাগীয় প্রধান, মাদার বখ্শ হলের প্রাধ্যক্ষ ও রাবি ছাপাখানার প্রশাসক ছিলেন। এছাড়া বাংলাদেশ বড়পুকুরিয়া কয়লাখনি লিমিটেড বোর্ডের পরিচালক হিসেবে দায়িত্ব পালন করেছেন তিনি।

সৈয়দ সামসুদ্দিন আহমেদ ২০১৮ সালের ১৪ নভেম্বর পরবর্তী চার বছরের জন্য বঙ্গমাতা শেখ ফজিলাতুন্নেছা মুজিব বিজ্ঞান ও প্রযুক্তি বিশ্ববিদ্যালয়ের উপাচার্য হিসেবে নিয়োগ লাভ করেন এবং ১৯ নভেম্বর আনুষ্ঠানিকভাবে বিশ্ববিদ্যালয়টির প্রথম উপাচার্যের দায়িত্বভার গ্রহণ করেন।

## গবেষণাকর্ম ও প্রকাশনা
আহমেদ দেশ-বিদেশের বিভিন্ন জার্নালে অর্ধশতাধিক গবেষণামূলক প্রবন্ধ ও নিবন্ধ প্রকাশ করেছেন। এছাড়া ভূতত্ত্ব ও খনিবিদ্যা সংক্রান্ত বিভিন্ন আন্তর্জাতিক গবেষণা প্রতিষ্ঠানের সাথেও গবেষক হিসেবে কাজ করার অভিজ্ঞতা রয়েছে তার।

## সদস্যপদ
সামসুদ্দিন আহমেদ ভারতের নয়াদিল্লীর জাতীয় পরিবেশ বিদ্যা একাডেমির জীবন সদস্যসহ দেশে-বিদেশে বিভিন্ন পেশাজীবী সংগঠনের সক্রিয় সদস্য।

## তথ্যসূত্র

বিষয়শ্রেণী:বাংলাদেশী শিক্ষায়তনিক
বিষয়শ্রেণী:রাজশাহী বিশ্ববিদ্যালয়ের শিক্ষক
বিষয়শ্রেণী:যাদবপুর বিশ্ববিদ্যালয়ের প্রাক্তন শিক্ষার্থী
বিষয়শ্রেণী:রাজশাহী বিশ্ববিদ্যালয়ের প্রাক্তন শিক্ষার্থী
বিষয়শ্রেণী:জামালপুর বিজ্ঞান ও প্রযুক্তি বিশ্ববিদ্যালয়ের উপাচার্য
বিষয়শ্রেণী:জীবিত ব্যক্তি
পবিত্রকুমার সেন

**পবিত্রকুমার সেন** (১৫ মে ১৯০৬ - ১৫ সেপ্টেম্বর ১৯৯৭ - ১৫ সেপ্টেম্বর, ১৯৯৭ )  ছিলেন বিশিষ্ট উদ্ভিদ-কৃষিবিজ্ঞানী। ১৯৫০ এর দশকে তিনি কলকাতা বিশ্ববিদ্যালয়ের কৃষি অনুষদের খয়রা অধ্যাপক হন এবং "কৃষি কলেজ" স্থাপন করেন।

## জন্ম ও শিক্ষাজীবন
পবিত্রকুমার সেনের জন্ম বেঙ্গল প্রেসিডেন্সির ত্রিপুরার অধুনা বাংলাদেশের কুমিল্লা জেলার কসবায়। পিতা বিশিষ্ট আইনজীবী নীলকমল সেন এবং মাতা কাশীবাসী দেবী। তিনি ত্রিপুরা জেলা স্কুল থেকে ম্যাট্রিক, ১৯২৭ খ্রিস্টাব্দে কলকাতার প্রেসিডেন্সি কলেজ থেকে উদ্ভিদ বিদ্যায় প্রথম শ্রেণীতে অনার্স ও জুবিলি পুরস্কারসহ বি.এ এবং কলকাতা বিশ্ববিদ্যালয় থেকে এম.এ পাশের পর লন্ডনে যান। তিনি ১৯৩৩ খ্রিস্টাব্দে লন্ডনের ইম্পিরিয়াল কলেজ অব সায়েন্স অ্যান্ড টেকনোলজি থেকে পিএইচডি ডিগ্রি লাভ করেন।

## কর্মজীবন
দেশে ফিরে কলকাতা বিশ্ববিদ্যালয়ে দু-বছর উদ্ভিদবিদ্যা বিভাগে গবেষণা ও অধ্যাপনা করেন। পরে দিল্লির ইম্পিরিয়াল কাউন্সিল অফ এগ্রিকালচারাল রিসার্চ-এ ফিজিয়োলজিক্যাল বোটানিস্ট হিসাবে  যোগ দেন। সেখান থেকে উচ্চতর শিক্ষার জন্য (ফল সংক্রান্ত গবেষণা) তাঁকে ইংল্যান্ডের ইস্ট মলিং সংস্থায় পাঠানো হয়। দেশে ফিরে ১৯৪০ খ্রিস্টাব্দে ভারতে ব্রিটিশ সরকারের অধীনে বিহারের ভাগলপুর নিকটস্থ সবুরে হর্টিকালচারিস্ট হিসাবে কাজ করতেন। তিনি কলকাতায় কৃষি কলেজ স্থাপনার জন্য  শ্যামাপ্রসাদ মুখোপাধ্যায় কর্তৃক আমন্ত্রিত হন। চল্লিশের দশকে  তিনি  মহাত্মা গান্ধী ও রবীন্দ্রনাথ ঠাকুরের অনুপ্রেরণায় শান্তিনিকেতনে গ্রামোন্নয়নে ব্রতী হন। ১৯৪৮ খ্রিস্টাব্দে কলকাতা বিশ্ববিদ্যালয়ের খয়রা প্রফেসর অফ এগ্রিকালচারে অধ্যাপনা করেন এবং সেই সাথে তিনি পশ্চিমবঙ্গের  তৎকালীন মেদিনীপুর জেলার অনগ্রসর দুর্গম এক গ্রাম কাপগাড়িতে সেবাভারতী নামে এক সংস্থা প্রতিষ্ঠা করে শিক্ষার বিভিন্ন দিক নিয়ে পরীক্ষা নিরীক্ষা শুরু করেন। তিনি ভারতের এই দরিদ্র গ্রাম কাপগাড়িতে নার্সারিস্তর থেকে শিক্ষা প্রদানের জন্য বিদ্যালয় স্থাপন করেন  ১৯৫৪ খ্রিস্টাব্দ থেকে ১৯৭১ খ্রিস্টাব্দ পর্যন্ত ডিন অফ দি ফ্যাকাল্টি অফ এগ্রিকালচার ছিলেন আর এই সময়েই কলকাতা বিশ্ববিদ্যালয়ে স্নাতকোত্তর স্তরে কৃষি নিয়ে পড়াশোনা তিনিই চালু করেন।  অধ্যাপক ড. সেন বহুচর্চিত উন্নয়ন প্রকল্পের জন্য  গবেষণা বিষয়ক নিবন্ধ রচনা করেছেন। যেমন -  "দ্য ভিলেজ সিচুয়েশন ইন ইন্ডিয়া অ্যান্ড রি-অর্গানাইজেশন অব ইটস্ এগ্রিকালচারাল রিসোর্সেস: এ কেস স্টাডি":এবং এটি এগ্রিকালচারাল অ্যাডমিনিস্টেশন, এলশেভিয়ার কর্তৃক প্রকাশিত  হয় । 

## সম্মাননা
ড.পবিত্রকুমার সেন কলকাতা বিশ্ববিদ্যালয়ের ইমেরিটাস প্রফেসর হন। বিধানচন্দ্র কৃষি বিশ্ববিদ্যালয়ের অনারারি ডি.এসসি ডিগ্রি লাভ করেন। শিক্ষা বিস্তার ও গ্রামোন্নয়নের কাজে বিশেষ অবদানের জন্য বিশ্বভারতী বিশ্ববিদ্যালয়ের "রথীন্দ্র পুরস্কার"-এ ভূষিত হন।

## তথ্যসূত্র

বিষয়শ্রেণী:কলকাতা বিশ্ববিদ্যালয়ের শিক্ষক
বিষয়শ্রেণী:কলকাতা বিশ্ববিদ্যালয়ের প্রাক্তন শিক্ষার্থী
বিষয়শ্রেণী:১৯৯৭-এ মৃত্যু
বিষয়শ্রেণী:১৯০৬-এ জন্ম
বিষয়শ্রেণী:ভারতীয় উদ্যানতত্ত্ববিদ
রংপুর উচ্চ বিদ্যালয়

**রংপুর উচ্চ বিদ্যালয়** বাংলাদেশের রংপুরের একটি বেসরকারি শিক্ষাপ্রতিষ্ঠান। বিদ্যালয়টি ব্রিটিশ শাসনের সময় প্রতিষ্ঠিত হিসাবে পরিচিত।

## ইতিহাস
স্কুলটি ১৯১৫ সালে প্রতিষ্টিত হয়। তৎকালিন জমিদার স্কুলের পাশাপাশি সাধারণ ঘরের ছাত্রদের শিক্ষার চাহিদা মেটানোর জন্য এ স্কুলটি প্রতিষ্ঠিত হয়। ৭-১-১৯৬১ সালে রেজি ভুক্ত হয়। এমপিও কোড-৯১০৪০১১৩০৫।

## অবস্থান
রংপুর শহরের প্রাণ কেন্দ্রে সিটি বাজারের পশ্চিম পাশে ২৩ নং ওয়ার্ডে সদর হাসপাতাল মৌজায় অবস্থিত।

## অবকাঠামো
সুপরিসর মাঠ, পুকুর, ২ তলা ভবন ২ টি, ১ তলা ভবন ১টি, সমৃদ্ধ পাঠাগার, সুপরিসর কম্পিউটার ল্যাব, বিজ্ঞানাগার আছে। রয়েছে প্রধান শিক্ষকের কার্যালয়, সুসজ্জিত শিক্ষক বিশ্রমাগার। জাতীয় চেতনার বিকাশে আছে শহীদ মিনার।

## শিক্ষা কার্যক্রম

এ বিদ্যালয়টিতে ষষ্ট থেকে দশম শ্রেনি পর্যন্ত কার্যক্রম চালু আছে। নবম-দশম শ্রেনিতে বিজ্ঞান, মানবিক ও ব্যবসা শিক্ষায় পাঠদান করা হয়।

## অর্জন
বিভিন্ন সময়ে চিত্রাঙ্কন, বিতর্ক, আবৃত্তি, রচনাসহ বিভিন্ন প্রতিযোগিতায় শিক্ষার্থীদের অংশগ্রহণ করে থানা, জেলা ও বিভাগীয় পর্যায়ে সাফল্য আছে। বিদ্যালয়টিতে জেএসসিতে প্রায় ৭৪% এসএসসিতে প্রায় ৮৩% পাশ করে।

## উল্লেখযোগ্য ব্যক্তিবর্গ
* আবু সাদাত মোহাম্মদ সায়েম, বাংলাদেশের প্রথম প্রধান বিচারপতি ও ষষ্ঠ রাষ্ট্রপতি ।
* মসিউর রহমান রাঙ্গা, জাতীয় পার্টির মহাসচিব ।
*মুহাম্মদ মুস্তাফিজুর রহমান –বাংলাদেশ সেনাবাহিনীর সাবেক সেনাপ্রধান। বাংলাদেশের স্বাধীনতা যুদ্ধের মুক্তিযোদ্ধা ও বীর বিক্রম।

## তথ্যসূত্র

বিষয়শ্রেণী:১৯১৫-এ প্রতিষ্ঠিত শিক্ষাপ্রতিষ্ঠান
বিষয়শ্রেণী:রংপুর জেলার বিদ্যালয়
দানিয়াল

**দানিয়াল** () হলেন ইসলামি ঐতিহ্যমতে একজন নবী। যদিও পবিত্র কোরআন তার কোনো উল্লেখ নেই, হাদিসশাস্ত্র অনুসারে তাকে একজন নবী গণ্য করা হয়। সুন্নি সূত্রসমূহে তাকে *ইসরাঈলিয়াত* থেকে উদ্ধৃত করা হয় এবং সিংহের গুহায় তার অতিবাহিত সময়ের বর্ণনা পাওয়া যায়। দানিয়ালের ধর্মপ্রচারকাল নিয়ে মুসলিম ঐতিহ্যে বিতর্ক রয়েছে। শিয়া সূত্রসমূহে ইমামদের নিকট হতে বর্ণিত হাদিসে তাকে একজন নবী হিসেবে বিবেচনা করা হলেও ইসলামের অন্য কোনো কোনো শাখায় তাকে একজন ওয়ালি গণ্য করা হয়।
কিছু মুসলিম সূত্র মোতাবেক একটি কফিনে স্বর্গরহস্য উদ্ঘাটন সম্পর্কিত একটি বই পাওয়া গিয়েছিল, যার মধ্যে দানিয়ালের দেহাবশেষ রয়েছিল বলে মনে করা হয়, যা মুসলিমদের পারস্য বিজয় এর সময় প্রকাশিত হয়েছিল এবং উমর ইবনুল খাত্তাব এর অনুরোধে পুনরায় সমাহিত করা হয়েছিল।

যিহূদীয়-খ্রীষ্টীয় ঐতিহ্যে দানিয়ালকে **[[দানিয়েল]]** ( *Dāniyyēl*,  *Daniḗl*) হিসেবে চিহ্নিত করা হয় যিনি বাইবেল এর *[[দানিয়েলের পুস্তক]] এর* কেন্দ্রীয় চরিত্র। উক্ত পুস্তকের বর্ণনামতে দানিয়েল ছিলেন যিরূশালেম নগরীর এক সম্ভ্রান্ত যুবক। তাকে বাবিল এর সম্রাট নবূখদ্‌নিৎসর যুদ্ধবন্দী হিসেবে ধরে নিয়ে যায় এবং সম্রাট সাইরাস কর্তৃক বাবিলজয়ের আগ পর্যন্ত তিনি তার সামর্থ্য অনুযায়ী রাজা ও তার উত্তরসূরীদের সেবা করে যান এবং ইস্রায়েলীয় ঈশ্বরের প্রতি অটল থাকেন।

## পটভূমি
মুসলিম ঐতিহ্য হিব্রু বাইবেলে ড্যানিয়েল নামক দুটি ব্যক্তির কিছু রেকর্ড ধরে রেখেছে: প্রথমজন হলেন প্রাচীন কালের ঋষি যিনি ইজেকিয়েল দ্বারা উল্লেখিত ছিলেন, এবং দ্বিতীয়জন হলেন ব্যাবিলনে বন্দীদশা চলাকালীন স্বপ্নদর্শী, যার জীবন ড্যানিয়েলের বইতে বর্ণিত হয়েছে, যা বর্তমান হিব্রু বাইবেলে ক্যানোনাইজ করা হয়েছে। 

## সমাধি
ইরানের সুসায় অবস্থিত দানিয়েলের সমাধি নামে পরিচিত একটি মাজারকে শিয়া মুসলমানরা তাঁর পবিত্র বিশ্রামস্থল বলে মনে করেন এবং তীর্থযাত্রীরা সেখানে যান। 
থাম্ব|168x168পিক্সেল|ইরানের সুসায় অবস্থিত দানিয়েলের সমাধি

## তথ্যসূত্র

বিষয়শ্রেণী:ইসলামে হিব্রু বাইবেলের ব্যক্তি
বিষয়শ্রেণী:দানিয়াল (বাইবেলের ব্যক্তিত্ব)
বিষয়শ্রেণী:মুসলিম সাধক
ভারতের কমিউনিস্ট পার্টি (মার্ক্সবাদী–লেনিনবাদী) রেড স্টার

**ভারতের কমিউনিস্ট পার্টি (মার্ক্সবাদী–লেনিনবাদী) রেড স্টার** (সংক্ষেপে **সিপিআই(এমএল) রেড স্টার**) দলটি ২০০৯ সালের ভোপাল বিশেষ সম্মেলনের পর ভারতের কমিউনিস্ট পার্টি (মার্ক্সবাদী-লেনিনবাদী)-র বিভিন্ন বিক্ষুব্ধ গোষ্ঠীকে নিয়ে গঠিত হয়। প্রতিষ্ঠাকালে এই দলের সাধারণ সম্পাদক ছিলেন কে. এন. রামচন্দ্রন। তিনিই ২০১১ সালে ভুবনেশ্বরে আয়োজিত নবম, ২০১৫ সালে লখনউতে আয়োজিত দশম এবং ২০১৮ সালে বেঙ্গালুরুতে আয়োজিত একাদশ পার্টি কংগ্রেসে সাধারণ সম্পাদক পদে পুনর্নির্বাচিত হন।

## তথ্যসূত্র

## বহিঃসংযোগ

* প্রাতিষ্ঠানিক ওয়েবসাইট 

বিষয়শ্রেণী:ভারতের সাম্যবাদী দল
বিষয়শ্রেণী:ইন্টারন্যাশনাল কোঅর্ডিনেশন অফ রেভোলিউশনারি পার্টিজ অ্যান্ড অর্গ্যানাইজেশনস
বিষয়শ্রেণী:২০০৯-এ ভারতে প্রতিষ্ঠিত
বিষয়শ্রেণী:২০০৯-এ প্রতিষ্ঠিত রাজনৈতিক দল
বিষয়শ্রেণী:ভারতের মাওবাদী সংগঠন
এম এ কাশেম (অধ্যাপক)

**মো. আবুল কাশেম** (জন্ম: ১৯৫৫), যিনি **এম এ কাশেম** নামে সমধিক পরিচিত, একজন বাংলাদেশী শিক্ষাবিদ। তিনি বাংলাদেশ টেক্সটাইল বিশ্ববিদ্যালয়ের (বুটেক্স) অ্যাপারেল ইঞ্জিনিয়ারিং বিভাগের অধ্যাপক এবং বিশ্ববিদ্যালয়টির তৃতীয় উপাচার্য। এই পদে নিয়োগ লাভের পূর্বে তিনি বাংলাদেশ কারিগরি শিক্ষা বোর্ডের চেয়ারম্যান হিসেবে দায়িত্ব পালন করেন।

## প্রাথমিক জীবন ও শিক্ষা
এম এ কাশেম ১৯৫৫ সালে খুলনায় জন্মগ্রহণ করেন। তিনি ঢাকা বিশ্ববিদ্যালয়ের অধিভুক্ত তৎকালীন কলেজ অব টেক্সটাইল টেকনোলজি (বর্তমানে বুটেক্স) এর প্রথম ব্যাচের ছাত্র। এ কলেজ থেকে তিনি ১৯৮১ সালে টেক্সটাইল টেকনোলজিতে বিএসসি ডিগ্রি লাভ করেন। তিনি যুক্তরাজ্যের লীডস বিশ্ববিদ্যালয় থেকে ১৯৮৭ সালে ক্লথিং টেকনোলজিতে পিজিডি এবং ১৯৮৮ সালে টেক্সটাইল সাইন্স এন্ড ইঞ্জিনিয়ারিং-এ এমএসসি ডিগ্রি অর্জন করেন।

## কর্মজীবন
এম এ কাশেম ১৯৮৩ সালে তৎকালীন কলেজ অব টেক্সটাইল টেকনোলজিতে টেকনিক্যাল বিভাগে প্রভাষক হিসেবে যোগদান করেন। তিনি ১৯৯৩ সালে কলেজটির প্রধান ইনস্ট্রাক্টর, ২০০১ সালে সহযোগী অধ্যাপক এবং ২০০৭ সালে অধ্যাপক পদে পদোন্নতি লাভ করেন। অধ্যাপনার পাশাপাশি তিনি কলেজটির অধ্যক্ষ হিসেবে দায়িত্ব পালন করেছেন।

কলেজ অব টেক্সটাইল টেকনোলজি ২০১০ সালে বাংলাদেশ টেক্সটাইল বিশ্ববিদ্যালয়ে উন্নীত হয়। কাশেম বিশ্ববিদ্যালয়টির অ্যাপারেল ইঞ্জিনিয়ারিং বিভাগের প্রধান এবং টেক্সটাইল ফ্যাশন ডিজাইন এন্ড অ্যাপারেল ইঞ্জিনিয়ারিং অনুষদের ডিন হিসেবে দায়িত্ব পালন করেন। এছাড়া তিনি ২০০৯ থেকে ২০১৪ সাল পর্যন্ত বাংলাদেশ কারিগরি শিক্ষাবোর্ডের চেয়ারম্যান ছিলেন। এই সময়ের মধ্যে ২০১১ থেকে ২০১২ সাল পর্যন্ত তিনি কারিগরি শিক্ষা অধিদপ্তরের মহাপরিচালক হিসেবেও অতিরিক্ত দায়িত্ব পালন করেন।

এম এ কাশেম ২০১৯ সালের ১৮ ফেব্রুয়ারি পরবর্তী চার বছরের জন্য বাংলাদেশ টেক্সটাইল বিশ্ববিদ্যালয়ের তৃতীয় উপাচার্য হিসেবে নিয়োগ লাভ করেন।

## গবেষণা ও প্রকাশনা
এম এ কাশেম স্নাতকোত্তর পর্যায়ের শিক্ষার্থীদের গবেষণা তত্ত্বাবধায়ক হিসেবে দায়িত্ব পালন করেন। তিনি *গার্মেন্টস এন্ড টেকনোলজি* এবং *গার্মেন্টস মার্চেন্ডাইজিং* নামক দুটি বহুল পঠিত পাঠ্যপুস্তকের রচয়িতা।

## সদস্যপদ
কাশেম ইনস্টিটিউট অব টেক্সটাইল ইঞ্জিনিয়ার্স এন্ড টেকনোলজিস্ট, বাংলাদেশ এর প্রতিষ্ঠাতা সদস্য।

## তথ্যসূত্র

বিষয়শ্রেণী:১৯৫৫-এ জন্ম
বিষয়শ্রেণী:খুলনা জেলার ব্যক্তি
বিষয়শ্রেণী:খুলনা বিভাগের শিক্ষায়তনিক
বিষয়শ্রেণী:বাংলাদেশ টেক্সটাইল বিশ্ববিদ্যালয়ের উপাচার্য
বিষয়শ্রেণী:লিডস বিশ্ববিদ্যালয়ের প্রাক্তন শিক্ষার্থী
বিষয়শ্রেণী:বাংলাদেশ টেক্সটাইল বিশ্ববিদ্যালয়ের প্রাক্তন শিক্ষার্থী
ফন

**ফন** হল সুর ও মিশ্র শব্দের শব্দোচ্চতার স্তর পরিমাপের লগভিত্তিক একটি একক। সোন নামে শব্দোচ্চতা পরিমাপের আরেকটি একক আছে যা রৈখিক প্রকৃতির। শব্দের প্রতি মানুষের সংবেদনশীলতা শব্দের কম্পাংক ভেদে ভিন্ন ভিন্ন হয়ে থাকে; তাই দুটি আলাদা সুর একজন মানুষের কানে একই শব্দ চাপ তৈরি করলেও শব্দমনোবৈজ্ঞানিকভাবে এগুলো পৃথক শব্দোচ্চতার অনুভূতি তৈরি করতে পারে। শব্দের তীব্রতা পরিমাপের ডেসিবেল এককে যেমন লগভিত্তিক মান পাওয়া যায় *ফন* এককে অনুভূত শব্দের মানের ক্ষেত্রে তেমনিভাবে লগভিত্তিক পরিমাপ পাওয়া যায়। অপরদিকে শব্দোচ্চতার মৌলিক আদর্শ পদ্ধতিগুলো অনুভূত শব্দের মানের রৈখিক উপস্থাপনা প্রদান করে। 20 মাইক্রোপ্যাসকেলের অধিক 40 ডেসিবেল (dB) শব্দ চাপ (স্তর) বিশিষ্ট 1000&nbsp;Hz কম্পাংকের একটি সুরের শব্দোচ্চতাকে 1 সোন নির্ধারণ করা হয়। 1 ফন মনোদৈহিকভাবে 1000&nbsp;Hz কম্পাংকের সাথে মিলে যায়। অন্যভাবে বলা যায়, 1000&nbsp;Hz এর একটি বিশুদ্ধ সুরের শব্দ চাপ স্তর যত ডেসিবেল হয় একই অনুভূতির একটি শব্দের ফন তার সাথে মিলে বা তত হয়। এই ক্ষেত্রে একইভাবে বলতে পারি, ভৌত ধর্ম নির্বিশেষে কোন শব্দের তীব্রতা 1000&nbsp;Hz কম্পাংকযুক্ত 50&nbsp;dB শব্দ চাপ লেভেলের একটি সুরের তীব্রতার সমান অনুভূত হলে ঐ শব্দটির শব্দোচ্চতা 50 ফন। আমেরিকান মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন।

## সংজ্ঞা
1000&nbsp;Hz এর বিশুদ্ধ একটি সুরের শব্দ চাপ লেভেল (বা তীব্রতা লেভেল) যত ডেসিবেল (dB) একই অনুভূতি তৈরি করে এমন কোন শব্দের শব্দোচ্চতা লেভেল হবে তত ফন। আমেরিকান ন্যাশনাল স্ট্যান্ডার্ডস ইনস্টিটিউট কর্তৃক আদর্শ *শব্দবৈজ্ঞানিক পরিভাষা*তে (কোড: ANSI/ASA S1.1-2013) শব্দোচ্চতা লেভেল বা স্তরের একটি একক হিসেবে একে সংজ্ঞায়িত করা হয়েছে। শব্দোচ্চতা এমন একটি বৈষয়িক উপলব্ধির সাথে সম্পর্কযুক্ত যা শ্রোতার অনুভূতির উপর নির্ভরশীল। সোজা কথায়, একটি শব্দ কত জোরে হচ্ছে তাই শব্দোচ্চতা যা ব্যক্তির শ্রবণানুভূতি নির্ভর। যদিও এটি শব্দের তীব্রতার উপর নির্ভরশীল তথাপি এটি তীব্রতার সমানুপাতিক নয়। একটি বিচারাধীন শব্দ একদল সাধারণ শ্রোতাকে শোনানোর পর তারা যে তথ্য দেয় সেই মধ্যবর্তী রিপোর্টের ভিত্তিতে শব্দোচ্চতা সম্পর্কে ধারণা পাওয়া যায়। তাই শব্দোচ্চতা কোন নিখুঁত ভৌত রাশি নয়। একারণে পরিমাপবিজ্ঞানে ফন কোন এসআই একক নয়।

বিভিন্ন কম্পাংক ও লেভেলের বিশুদ্ধ সুরের ন্যায় পরিচিত কোন শব্দের ক্ষেত্রে এ ধরনের পরিমাপ করা হয়ে থাকে। ডেসিবেল এককে বিশুদ্ধ সুরের শব্দ চাপ স্তরের মানচিত্রায়নের একটি উপায় হল *সম-শব্দোচ্চতার কন্ট্যুর রেখা*।

## ফন-সোন রূপান্তর
:

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:শব্দবিজ্ঞান
বিষয়শ্রেণী:পরিমাপের একক
বিষয়শ্রেণী:শ্রবণশক্তি
বিষয়শ্রেণী:শব্দ (ধ্বনি)
এম এ কাশেম (দ্ব্যর্থতা নিরসন)

**এম এ কাশেম** নাম দ্বারা নিম্নোক্ত ব্যক্তিবর্গকে নির্দেশ করা হচ্ছে:

* এম এ কাশেম (অধ্যাপক), বাংলাদেশ টেক্সটাইল বিশ্ববিদ্যালয়ের (বুটেক্স) তৃতীয় উপাচার্য
* এম. এ. কাসেম, শরীয়তপুর জেলার রাজনীতিবিদ ও ফরিদপুর-১৭ আসনের সাবেক সংসদ সদস্য

## আরও দেখুন
* আবুল কাশেম (দ্ব্যর্থতা নিরসন), দ্ব্যর্থতা নিরসনকারী পাতা
* আবুল কাসেম (দ্ব্যর্থতা নিরসন), দ্ব্যর্থতা নিরসনকারী পাতা
২০২১–২৩ আইসিসি বিশ্ব টেস্ট চ্যাম্পিয়নশিপ

**২০২১-২৩ আইসিসি বিশ্ব টেস্ট চ্যাম্পিয়নশিপ** () টেস্ট ক্রিকেটকে ঘিরে চলমান আইসিসি বিশ্ব টেস্ট চ্যাম্পিয়নশিপের দ্বিতীয় আসর। ৫ ম্যাচ বিশিষ্ট ভারত-ইংল্যান্ড টেস্ট সিরিজ বা পতৌদি ট্রফির মাধ্যমে এই টুর্নামেন্ট শুরু হয়েছিল।  ২০২৩ সালের ৩১ মার্চ এটি শেষ হবে। ডিফেন্ডিং চ্যাম্পিয়ন্স।

আইসিসি জুলাই ২০২২-এ ঘোষণা করে যে, ২০২৩ সালের জুন মাসে লর্ড’স স্টেডিয়ামে এই মরসুমের ফাইনাল খেলা অনুষ্ঠিত হবে। পরে ঠিক করা হয় যে লন্ডনের দি ওভাল স্টেডিয়ামে ফাইনাল খেলা অনুষ্ঠিত হবে।

## পয়েন্ট পদ্ধতি
আগের বারের তুলনায় পয়েন্ট পদ্ধতি পরিবর্তন করা হয় ।

শতকরা পয়েন্ট এর ভিত্তিতে স্থান নির্ধারণ করা হবে ।

## অংশগ্রহণকারী দল
আইসিসির নয়টি পূর্ণাঙ্গ সদস্য এতে অংশ নিচ্ছে:

* 
* 
* 
* 
* 
* 
* 
* 
* 

প্রত্যেক দলই আটটি সম্ভাব্য প্রতিপক্ষীয় দলের ছয়টির বিপক্ষে খেলবে। আইসিসি ঘোষণা করেছে যে, এ প্রতিযোগিতায় ভারত ও পাকিস্তান দল একে-অপরের বিপক্ষে অংশগ্রহণ করা থেকে বিরত থাকবে।

আইসিসির নিম্নবর্ণিত তিনটি পূর্ণাঙ্গ সদস্য এ প্রতিযোগিতায় অংশ নিবে না:

* 
* 
* 

## সময়সূচি

## পয়েন্ট তালিকা

* প্রথম দুটি দল ফাইনাল খেলবে ।
* শতকরা পয়েন্টের ভিত্তিতে স্থান নির্ধারিত হবে।
*  ফাইনালে অগ্রসর

## লিগ পর্বের খেলা

### ইংল্যান্ড ব ভারত ([[পতৌদি ট্রফি]])

### ওয়েস্ট ইন্ডিজ ব পাকিস্তান

### শ্রীলঙ্কা ব ওয়েস্ট ইন্ডিজ (সোবার্স-তিসেরা ট্রফি)

### ভারত ব নিউজিল্যান্ড

### বাংলাদেশ ব পাকিস্তান

### অস্ট্রেলিয়া ব ইংল্যান্ড ([[দি অ্যাশেজ]])

### দক্ষিণ আফ্রিকা ব ভারত ([[ফ্রিডম ট্রফি (ক্রিকেট)|ফ্রিডম ট্রফি]])

### নিউজিল্যান্ড ব বাংলাদেশ

### নিউজিল্যান্ড ব দক্ষিণ আফ্রিকা

### ভারত ব শ্রীলঙ্কা

### পাকিস্তান ব অস্ট্রেলিয়া ([[বেনো-কাদির ট্রফি]])

### ওয়েস্ট ইন্ডিজ ব ইংল্যান্ড ([[রিচার্ডস-বোথাম ট্রফি]])

### দক্ষিণ আফ্রিকা ব বাংলাদেশ

### বাংলাদেশ ব শ্রীলঙ্কা

### ইংল্যান্ড ব নিউজিল্যান্ড

### ওয়েস্ট ইন্ডিজ ব বাংলাদেশ

### শ্রীলঙ্কা ব অস্ট্রেলিয়া ([[ওয়ার্ন-মুরলীধরন ট্রফি]])

### শ্রীলঙ্কা ব পাকিস্তান

### ইংল্যান্ড ব দক্ষিণ আফ্রিকা ([[ব্যাসিল ডি’অলিভেইরা ট্রফি]])

### অস্ট্রেলিয়া ব ওয়েস্ট ইন্ডিজ ([[ফ্রাঙ্ক ওরেল ট্রফি]])

### পাকিস্তান ব ইংল্যান্ড

### বাংলাদেশ ব ভারত ([[গাঙ্গুলি-দুর্জয় ট্রফি]])

### অস্ট্রেলিয়া ব দক্ষিণ আফ্রিকা

### পাকিস্তান ব নিউজিল্যান্ড

### ভারত ব অস্ট্রেলিয়া ([[বর্ডার-গাভাস্কার ট্রফি]])

### দক্ষিণ আফ্রিকা ব ওয়েস্ট ইন্ডিজ ([[স্যার ভিভিয়ান রিচার্ডস ট্রফি]])

### নিউজিল্যান্ড ব শ্রীলঙ্কা

## ফাইনাল

## চূড়ান্ত অবস্থান

## সম্প্রচারক

## আরও দেখুন
* ২০২০-২৩ আইসিসি ক্রিকেট বিশ্বকাপ সুপার লিগ
* ২০২১ আইসিসি পুরুষ টি২০ বিশ্বকাপ
* ২০২২ আইসিসি পুরুষ টি২০ বিশ্বকাপ
* ২০২৩ ক্রিকেট বিশ্বকাপ

## তথ্যসূত্র

## বহিঃসংযোগ
* দাপ্তরিক ওয়েবসাইট 
* ইএসপিএন-এ টুর্নামেন্ট হোমপেইজ

বিষয়শ্রেণী:আইসিসি বিশ্ব টেস্ট চ্যাম্পিয়নশিপ
বিষয়শ্রেণী:টেস্ট ক্রিকেট প্রতিযোগিতা
বিষয়শ্রেণী:২০২১-এ ক্রিকেট
বিষয়শ্রেণী:২০২২-এ ক্রিকেট
বিষয়শ্রেণী:২০২৩-এ ক্রিকেট
চোখি ফণিমনসা

**ধূসর চোখি ফণিমনসা সাপ** ( *Boiga siamensis* ), **যা চোখি ফণিমনসা সাপ** বা **সিয়ামীয় চোখি ফণিমনসা সাপ** নামেও পরিচিত, ফণিমনসা প্রজাতির একটি সাপ, যা উত্তর-পূর্ব ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে পাওয়া যায়।

## বর্ণনা
সিয়ামীয় চোখি ফণিমনসা সাপটি কুকুর-দাঁতযুক্ত সাপের সাথে সাদৃশ্যপূর্ণ তবে এটি একটি পৃথক ভৌগোলিক সীমায় অবস্থানকারী। এটি একটি বিশাল সাপ, যা দৈর্ঘ্যে প্রায় ২ মিটার (৬ ১⁄২&nbsp;ফুট)। সাপটি ধূসর-বাদামি ক্রস দাগের সাথে কালো বর্ণের, যা অভ্যন্তরীণভাবে সবচেয়ে স্বতন্ত্র। এর মাথা গাঢ় বাদামি বর্ণের। সাপটির চিবুক এবং গলা সাদা, অঙ্কীয় দিকে সাদা থেকে হালকা বাদামী রঙের হয়।

## আচরণ এবং বিষ
এদের বেশিরভাগই নিশাচর, এটি একটি সম্ভাব্য আক্রমণাত্মক সাপ। এটি একটি বিষাক্ত সাপ তবে কোনো হতাহ্তের কথা জানা যায়নি।

## ভৌগোলিক পরিসীমা
ভারত, বাংলাদেশ, মায়ানমার, কম্বোডিয়া, থাইল্যান্ড, মালয়েশিয়া এবং ভিয়েতনামে এ সাপ দেখা যায়।

## আবাসস্থল
এই সাপগুলি বন-পাহাড় এবং সমভূমিতে পাওয়া যায় এবং ১,৭০০ মিটার উচ্চতা পর্যন্ত পাওয়া যায়। এগুলি বৃক্ষবাসী, তবে জলের কাছাকাছিও পাওয়া যায়।

## খাদ্যাভাস
এই সাপটি পাখি এবং ডিম খেয়ে জীবন্ধারণ করে।

## প্রজনন
*চোখি ফণিমনসা* একটি অণ্ডপ্রসূ প্রজাতি, যৌন পরিপক্ক মহিলা সাপেরা প্রতি গুচ্ছে ৬-১২টি করে ডিম পাড়ে।
চিত্র:Boiga siamensis - Siamese cat snake (juvenile).jpg|*চোখি ফণিমনসা*, সিয়ামীয়*চোখি ফণিমনসা* (কিশোর)
চিত্র:Boiga siamensis on tree.jpg|সিয়ামিয় *চোখি ফণিমনসা*, কাইগ ক্র্যাচান জাতীয় উদ্যানের *চোখি ফণিমনসা।*


## তথ্যসূত্র
 

বিষয়শ্রেণী:ভিয়েতনামের সরীসৃপ
বিষয়শ্রেণী:থাইল্যান্ডের সরীসৃপ
বিষয়শ্রেণী:মিয়ানমারের সরীসৃপ
বিষয়শ্রেণী:মালয়েশিয়ার সরীসৃপ
বিষয়শ্রেণী:ভারতের সরীসৃপ
বিষয়শ্রেণী:কম্বোডিয়ার সরীসৃপ
বিষয়শ্রেণী:বাংলাদেশের সরীসৃপ
বিষয়শ্রেণী:এশিয়ার সাপ
বিষয়শ্রেণী:ভিয়েতনামের সাপ
কাফি খান

**কাফি খান** (১৯২৮ — ২০২১) বাংলাদেশের একজন বেতার ব্যক্তিত্ব, সাংবাদিক। তিনি প্রয়াত রাষ্ট্রপতি জিয়াউর রহমানের প্রেস সচিব ছিলেন।

## প্রাথমিক জীবন
১৯২৮ সালে তিনি চব্বিশ পরগণা জেলার বারাসাতের কাজীপাড়া গ্রামে জন্মগ্রহণ করেন। সেখানেই প্রাইমারি স্কুল ও হাই স্কুলের পড়াশুনা সম্পন্ন করেন। এরপর ভর্তি হন রিপন কলেজে। ১৯৪৭ সালের কিছু আগে, অর্থাৎ দেশভাগের আগে তিনি বড় ভাইয়ের সাথে ঢাকায় চলে আসেন। পরিবারের বাকি সবাই ভারতেই থেকে গিয়েছিলেন।

## কর্মজীবন
ঢাকায় ফিরে এসে তিনি সরকারের রাজস্ব অফিসে একটি করণিকের চাকরি নিয়েছিলেন। তখন ঢাকা ছিল শুধুই একটি জেলা শহর। এতোটা উন্নত ছিল না। দেশবিভাগের সময় প্রায় সকল হিন্দু ভারতে পাড়ি জমালে সাংস্কৃতিক অঙ্গনেও একটি বিশাল শূণ্যতার সৃষ্টি হয়েছিল। তাঁর কবিতা আবৃত্তির প্রতি ঝোঁক ছিল। এমনকি মঞ্চনাটকের উন্নতিতেও কাফি খান ভূমিকা পালন করেছেন। ১৯৬৬ সালে তিনি ভয়েস অব আমেরিকায় যোগ দেন। ১৯৭১ সালে মুক্তিযুদ্ধের পক্ষে বেতারে তিনি ভূমিকা পালন করেছেন। তখনই তিনি খ্যতি লাভ করেন। ১৯৭৩ সালে দেশে ফিরে আসেন। এবং আবারও ভয়েস অব আমেরিকায় যোগ দেন। সত্তরের দশক থেকে আশির দশক পর্যন্ত তিনি রাষ্ট্রপতি জিয়াউর রহমানের প্রেস সচিব হিসেবে দায়িত্ব পালন করেছেন।

## মৃত্যু
দীর্ঘদিন ধরে তিনি প্রস্টেট ক্যান্সারে ভুগছিলেন। যুক্তরাষ্ট্রে ৯৩ বছর বয়সে তিনি মৃত্যুবরণ করেন।

## উৎস

বিষয়শ্রেণী:বাংলাদেশী সাংবাদিক
জর্দান লোতোম্বা

**এমভুলা জর্দান লোতোম্বা** (; জন্ম: ২৯ সেপ্টেম্বর ১৯৯৮; **জর্দান লোতোম্বা** নামে সুপরিচিত) হলেন একজন সুইজারল্যান্ডীয় পেশাদার ফুটবল খেলোয়াড়। তিনি বর্তমানে ফ্রান্সের পেশাদার ফুটবল লিগের শীর্ষ স্তর লিগ ১-এর ক্লাব নিস এবং সুইজারল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় এবং ডান পার্শ্বীয় মধ্যমাঠের খেলোয়াড় হিসেবে খেলে থাকেন।

২০১৭ সালে, লোতোম্বা সুইজারল্যান্ড অনূর্ধ্ব-২১ দলের হয়ে সুইজারল্যান্ডের বয়সভিত্তিক পর্যায়ে অভিষেক করেছিলেন। প্রায় ৩ বছর যাবত সুইজারল্যান্ডের বয়সভিত্তিক দলের হয়ে খেলার পর, তিনি ২০২০ সালে সুইজারল্যান্ডের হয়ে আন্তর্জাতিক পর্যায়ে অভিষেক করেছেন; সুইজারল্যান্ডের জার্সি গায়ে তিনি এপর্যন্ত ১ ম্যাচে অংশগ্রহণ করেছেন। তিনি সুইজারল্যান্ডের হয়ে এপর্যন্ত ১টি উয়েফা ইউরোপীয় চ্যাম্পিয়নশিপে (২০২০) অংশগ্রহণ করেছেন।

দলগতভাবে, লোতোম্বা এপর্যন্ত ৩টি শিরোপা জয়লাভ করেছেন, যার সবগুলো ইয়াং বয়েজের হয়ে জয়লাভ করেছেন।

## প্রারম্ভিক জীবন
এমভুলা জর্দান লোতোম্বা ১৯৯৮ সালের ২৯শে সেপ্টেম্বর তারিখে সুইজারল্যান্ডের ইভেরদোঁ-ল্য-বেঁতে জন্মগ্রহণ করেছেন এবং সেখানেই তার শৈশব অতিবাহিত করেছেন। তার বাবা অ্যাঙ্গোলীয় বংশোদ্ভূত এবং তার মা কঙ্গোলীয় বংশোদ্ভূত।

## তথ্যসূত্র

## বহিঃসংযোগ
* 
* 
* 
* 
* 
* 
* 

বিষয়শ্রেণী:১৯৯৮-এ জন্ম
বিষয়শ্রেণী:জীবিত ব্যক্তি
বিষয়শ্রেণী:ওলাঁপিক জিমনাস্ত ক্লাব নিসের খেলোয়াড়
বিষয়শ্রেণী:সুইজারল্যান্ডীয় ফুটবলার
বিষয়শ্রেণী:সুইজারল্যান্ডের পুরুষ আন্তর্জাতিক ফুটবলার
বিষয়শ্রেণী:উয়েফা ইউরো ২০২০-এর খেলোয়াড়
বিষয়শ্রেণী:লিগ ১-এর খেলোয়াড়
বিষয়শ্রেণী:সুইস সুপার লিগের খেলোয়াড়
বিষয়শ্রেণী:ফ্রান্সে প্রবাসী পুরুষ ফুটবলার
বিষয়শ্রেণী:ফুটবল মধ্যমাঠের খেলোয়াড়
বিষয়শ্রেণী:পুরুষ ফুটবল পার্শ্বীয় রক্ষণভাগের খেলোয়াড়
বিষয়শ্রেণী:ফেইয়ানর্টের খেলোয়াড়
বিষয়শ্রেণী:এরেডিভিজির খেলোয়াড়
বিষয়শ্রেণী:সুইজারল্যান্ডের আন্তর্জাতিক যুব ফুটবলার
বিষয়শ্রেণী:সুইজারল্যান্ডের অনূর্ধ্ব-২১ আন্তর্জাতিক ফুটবলার
ট্রাভিস সিন্নিয়াহ

**ট্রাভিস জেরেমি লিয়ানদুরু সিন্নিয়াহ** শ্রীলঙ্কা নৌবাহিনীর একজন অ্যাডমিরাল ছিলেন। তিনি শ্রীলঙ্কা নৌবাহিনীর ২১তম কমান্ডার হিসেবে দায়িত্ব পালন করেন। তিনি নৌ সদরে কমান্ডার, নেভাল ফ্লিট হিসেবে দায়িত্ব পালন সহ পূর্বাঞ্চলীয় নৌ কমান্ডের ফ্ল্যাগ অফিসার কমান্ডিং হিসেবে দায়িত্বও পালন করেছিলেন রিয়ার অ্যাডমিরাল হিসেবে। জাতিগত হিসেবে সিন্নিয়াহ একজন শ্রীলঙ্কান তামিল এবং অ্যাডমিরাল রজন কাদিরামার যিনি ষাটের দশকে নৌ কমান্ডার হিসেবে দায়িত্ব পালন করেছিলেন একমাত্র তামিল মানুষ হিসেবে তার পরেই অর্থাৎ দ্বিতীয় তামিল নৌ কমান্ডার হিসেবে সিন্নিয়াহ পরিগণিত হন।
## শিক্ষা
ক্যান্ডিতে জন্মগ্রহণকারী সিন্নিয়াহ নেভাল অ্যান্ড ম্যারিটাইম একাডেমীতে তার প্রাথমিক নৌ শিক্ষা সম্পন্ন করেন ১৯৮৬ সালে, তিনি ১৯৮৪ সালে ক্যাডেট হিসেবে প্রতিষ্ঠানটিতে যোগ দিয়েছিলেন; এর আগে তিনি ক্যান্ডির ট্রিনিটি কলেজে উচ্চ মাধ্যমিকের পাঠ চুকান। ১৯৮৬ সালে কমিশন প্রাপ্তির পর সিন্নিয়াহ উচ্চতর প্রশিক্ষণের জন্য ব্রিটেন এবং পাকিস্তান গমন করেন, তিনি নৌ স্টাফ কোর্স ভারত এবং ন্যাশনাল ডিফেন্স কলেজ কোর্স পাকিস্তান থেকে সম্পন্ন করেন।

## নৌ সামরিক জীবন
১৯৮৬ সালে সিন্নিয়াহ শ্রীলঙ্কা নৌবাহিনীর এক্সিকিউটিভ শাখায় সাব লেফটেন্যান্ট হিসেবে কমিশন লাভ করেন। দীর্ঘ নৌ সামরিক জীবনে সিন্নিয়াহ বিভিন্ন যুদ্ধ-জাহাজের অধিনায়কত্ব করেছিলেন। তিনি ৪র্থ ফাস্ট অ্যাটাক ফ্লোটিলাতে কর্মরত ছিলেন এবং পরে কমান্ডার পদবীতে এটির অধিনায়কত্ব করেন।

তিনি নৌ সদরে নৌ কমান্ডারের ব্যক্তিগত সচিব হিসেবে দায়িত্ব পালন সহ নেভাল অ্যান্ড ম্যারিটাইম একাডেমীর অধিনায়ক, নৌ সদরে নেভাল প্রজেক্ট অ্যান্ড প্ল্যান্সের পরিদপ্তরের পরিচালক, পূর্বাঞ্চলীয় নৌ অঞ্চলের উপ অধিনায়ক সহ অধিনায়ক এবং ভলান্টিয়ার নেভাল ফোর্সের কমান্ড্যান্ট হিসেবে দায়িত্ব পালন করেছিলেন। ভাইস অ্যাডমিরাল হিসেবে তিনি ২২ আগস্ট ২০১৭ তারিখে নৌ সদরে নৌকমান্ডারের দায়িত্ব গ্রহণ করেন।

রাষ্ট্রপতি মৈত্রীপাল সিরিসেনার নির্দেশে সিন্নিয়াহ ২৬ অক্টোবর ২০১৭ তারিখে ৫৫ বছর বয়সে নৌবাহিনী থেকে অবসরে যান এবং পূর্ণ অ্যাডমিরাল পদে উন্নীত করা হয় তাকে, ভাইস অ্যাডমিরাল সিরিমেভান রণসিংহে নতুন নৌ কমান্ডার নিযুক্ত হন।

## তথ্যসূত্র

বিষয়শ্রেণী:শ্রীলঙ্কান অ্যাডমিরাল
বিষয়শ্রেণী:জীবিত ব্যক্তি
বিষয়শ্রেণী:নৌবাহিনী কমান্ডার (শ্রীলঙ্কা)
বিষয়শ্রেণী:শ্রীলঙ্কান তামিল ব্যক্তি
বিষয়শ্রেণী:ব্রিটানিয়া রাজকীয় নৌবাহিনী কলেজের স্নাতক
কামাল উদ্দিন আহাম্মদ

**কামাল উদ্দিন আহাম্মদ** (জন্ম: ১ এপ্রিল ১৯৫৭) একজন বাংলাদেশী কৃষিবিদ। তিনি শেরেবাংলা কৃষি বিশ্ববিদ্যালয়ের (শেকৃবি) এগ্রিকালচারাল বোটানি বিভাগের অধ্যাপক এবং বিশ্ববিদ্যালয়টির ষষ্ঠ উপাচার্য।

## প্রাথমিক জীবন ও শিক্ষা
কামাল উদ্দিন আহাম্মদ ১৯৫৭ সালের ১ এপ্রিল কুমিল্লা জেলার হোমনা উপজেলার বিজয় নগর গ্রামে জন্মগ্রহণ করেন।

তিনি কুমিল্লা শিক্ষা বোর্ডের অধীনে ১৯৭২ সালে এসএসসি ও ১৯৭৪ সালে এইচএসসি পাশ করেন। তৎকালীন বাংলাদেশ কৃষি ইনস্টিটিউট (বর্তমানে শেকৃবি) থেকে তিনি ১৯৭৯ সালে কৃষিতে বিএসসি (সম্মান) ও ১৯৮২ সালে এমএসসি ডিগ্রি লাভ করেন। তিনি যুক্তরাজ্য থেকে ১৯৮৭ সালে এমফিল এবং ২০০৭ সালে পিএইচডি ডিগ্রি অর্জন করেন।

## কর্মজীবন
কামাল ১৯৮১ সালে তৎকালীন বাংলাদেশ কৃষি ইনস্টিটিউটে এগ্রিকালচারাল বোটানি বিভাগে প্রভাষক হিসেবে তার কর্মজীবন শুরু করেন। বাংলাদেশ কৃষি ইনস্টিটিউট ২০০১ সালে শেরেবাংলা কৃষি বিশ্ববিদ্যালয়ের উন্নীত হয়।

অধ্যাপনা ও গবেষণার পাশাপাশি দীর্ঘ কর্মজীবনে আহাম্মদ বিভিন্ন গুরুত্বপূর্ণ পদে দায়িত্ব পালন করেছেন। তিনি শেরেবাংলা কৃষি বিশ্ববিদ্যালয়সহ পটুয়াখালী বিজ্ঞান ও প্রযুক্তি বিশ্ববিদ্যালয়, হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়, বাংলাদেশ কৃষি বিশ্ববিদ্যালয়, বঙ্গবন্ধু শেখ মুজিবুর রহমান কৃষি বিশ্ববিদ্যালয়, সিলেট কৃষি বিশ্ববিদ্যালয়, খুলনা বিশ্ববিদ্যালয়, ইন্টারন্যাশনাল ইউনিভার্সিটি অব বিজনেস এগ্রিকালচার অ্যান্ড টেকনোলজি, রাজশাহী বিশ্ববিদ্যালয়, বাংলাদেশ কৃষি গবেষণা ইনস্টিটিউট, বাংলাদেশ কৃষি গবেষণা কাউন্সিল, যশোর শিক্ষা বোর্ডসহ বিভিন্ন বিশ্ববিদ্যালয় ও গবেষণা প্রতিষ্ঠানে পরীক্ষক, অতিথি শিক্ষক, শিক্ষক ও বিজ্ঞানী নিয়োগ বোর্ড বিশেষজ্ঞসহ নানাবিধ একাডেমিক ও গবেষণামূলক কার্যক্রমে গুরুত্বপূর্ণ ভূমিকা পালন করেন।

কামাল উদ্দিন আহাম্মদ ২০১৬ সালের ১৪ আগস্ট পরবর্তী চার বছরের জন্য শেরেবাংলা কৃষি বিশ্ববিদ্যালয়ের ষষ্ঠ উপাচার্য হিসেবে নিয়োগ লাভ করেন।

## গবেষণাকর্ম ও প্রকাশনা
কামাল উদ্দিন আহাম্মদ দেশীয় ও আন্তর্জাতিক জার্নালে ৩০টির বেশি গবেষণা নিবন্ধ প্রকাশ ও বহু সম্মেলনে গবেষণা প্রবন্ধ উপস্থাপন করেছেন।

তিনি ভুট্টা, গম ও ধান প্রভৃতি ফসলের উপর জাতিসংঘের খাদ্য ও কৃষি সংস্থা, ইউরোপীয় কমিশন, ইউএসএইড, বিশ্ববিদ্যালয় মঞ্জুরী কমিশন, শেরেবাংলা কৃষি বিশ্ববিদ্যালয় ইত্যাদি প্রতিষ্ঠান ও বাংলাদেশ সরকারের অধীনে একাধিক গবেষণা প্রকল্প বাস্তবায়ন করেছেন।

## সদস্যপদ
আহাম্মদ বিভিন্ন পেশাজীবী সংগঠনের সক্রিয় সদস্য। তিনি বাংলাদেশের সরকারি বিশ্ববিদ্যালয়ের উপাচার্যদের সংগঠন *বাংলাদেশ বিশ্ববিদ্যালয় পরিষদ* এর সভাপতি হিসেবে দায়িত্ব পালন করেন।

## পুরস্কার ও সম্মাননা
কামাল উদ্দিন আহাম্মদ শিক্ষা, গবেষণা ও বিশ্ববিদ্যালয় প্রতিষ্ঠায় অবদানের জন্য *বাংলাদেশ শিক্ষা পর্যবেক্ষক সোসাইটি* কর্তৃক প্রদত্ত **অমর একুশে পদক-২০১২** লাভ করেন।

## তথ্যসূত্র

বিষয়শ্রেণী:১৯৫৭-এ জন্ম
বিষয়শ্রেণী:বাংলাদেশী শিক্ষায়তনিক
বিষয়শ্রেণী:কুমিল্লা জেলার ব্যক্তি
বিষয়শ্রেণী:শেরেবাংলা কৃষি বিশ্ববিদ্যালয়ের শিক্ষক
বিষয়শ্রেণী:শেরেবাংলা কৃষি বিশ্ববিদ্যালয়ের উপাচার্য
বিষয়শ্রেণী:পটুয়াখালী বিজ্ঞান ও প্রযুক্তি বিশ্ববিদ্যালয়ের শিক্ষক
ব্রাসেল্‌স বন্দর

**ব্রাসেল্‌স বন্দর** বেলজিয়ামের ব্রাসেল্‌স শহরের একটি অভ্যন্তরীণ বন্দর। বন্দরটিতে সর্বোচ্চ ৪,৫০০ টন ওজনের পণ্য নিয়ে জাহাজসমূহ প্রবেশ করতে সক্ষম হয় এবং বার্জ টাউিংয়ের মাধ্যমে ৯,০০০ টন পর্যন্ত পণ্য পরিবহন করা যায়।

বন্দরের সীমিত অঞ্চলে (৬৪ হেক্টর) প্রায় ৩০০ টি সংস্থা রয়েছে এবং সংস্থাসমূহ প্রায় ১৩,০০০ কর্মসংস্থান সৃষ্টি করেছে।

## ইতিহাস

প্রকৃত নগর কেন্দ্র থেকে উত্তর অবস্থিত ব্রাসেল্‌স বন্দরটি উইলব্রুক খাল নির্মাণে উত্স হিসাবে কাজ করেছিল, যা ১৫৬১ সালে পরিবহণের জন্য খোলা হয়েছিল। বছরের পর বছর ধরে, শহরের প্রাচীরের মধ্যে বিভিন্ন ডকসমূহ খনন করা হয়েছিল, তবে ১৯তম শতাব্দীর শেষের দিকে সেগুলি বন্ধ করা হয়েছিল, কারণ সেগুলি অপর্যাপ্ত হয়ে পরেছিল এবং "পেন্টাগন অব ব্রাসেল্‌স"-এর বাইরে অবস্থিত বন্দরটি সংস্থার উন্নয়ন শুরু করে।

## সাধারণ জ্ঞাতব্য
বন্দরে বছরে ২৪ মিলিয়ন টনেরও বেশি পণ্যের বাণিজ্য হয়, যার বেশিরভাগ রেলপথ ও সড়ক পরিবহণের মাধ্যমে ঘটে এবং ৬.৬ মিলিয়ন টনেরও বেশি পণ্য জলপথ পরিবহনের মাধ্যমে (২০১৬ সালের হিসাবে) পরিবাহিত হয়।

## তথ্যসূত্র

বিষয়শ্রেণী:বেলজিয়ামের বন্দর ও পোতাশ্রয়
ইউনিভার্সিটিস ২১

**ইউনিভার্সিটিস ২১** (ইউ২১) হলো গবেষণা-নিবিড় বিশ্ববিদ্যালয়গুলির একটি আন্তর্জাতিক নেটওয়ার্ক। ১৯৯৭ সালে অস্ট্রেলিয়ার মেলবোর্নে শহরে ১১ জন সদস্য নিয়ে ইউনিভার্সিটিস-২১ প্রতিষ্ঠিত হয়, সংগঠনটি উনিশটি আলাদা আলাদা দেশ ও অঞ্চলগুলিতে সাতাশটি বিশ্ববিদ্যালয়কে নিজেদের সদস্যপদে অন্তর্ভুক্ত করেছে।
## সদস্য বিশ্ববিদ্যালয় সূমহ

## ইউ২১ গ্লোবাল
সিঙ্গাপুরে ২০০১ সালের জুন মাসে ইউনিভার্সিটিজ ২১ এবং থমসন লার্নিংয়ের (যা পরবর্তীকালে সেনেজ লার্নিং হয়ে উঠেছে) যৌথ উদ্যোগে একটি লাভজনক বিশ্ববিদ্যালয় হিসাবে গঠিত হয়েছিল।

২০০৭ সালের শেষের দিকে সিঞ্জেজ লার্নিং তার ৫০ শতাংশ ইউ-২১ গ্লোবাল এর শেয়ার মরিশাস-ভিত্তিক মণিপাল ইউনিভার্সাল লার্নিং ইন্টারন্যাশনালের কাছে একটি অঘোষিত পরিমাণের বিক্রি করেছিল। ২০১০ সালে ইউনিভার্সিটিস-২১ তাদের শেয়ারহোল্ডিং ২৫ শতাংশে কমিয়ে ১০ টি বিশ্ববিদ্যালয় ইক্যুইটি ধরে রেখেছে। বিশ্ববিদ্যালয়টি এখন গ্লোবালএনেক্সট ইউনিভার্সিটি হিসাবে ব্যবসা করে এবং ইউনিভার্সিটাস-২১ এর সাথে তার আর কোনও সংযোগ নেই।

## তথ্যসূত্র

বিষয়শ্রেণী:আন্তর্জাতিক কলেজ ও বিশ্ববিদ্যালয় সমিতি ও কনসোর্টিয়া
সোন

[থাম্ব|২৫০×২৫০পিক্সেল|শব্দোচ্চতার তথ্য মানুষের মস্তিষ্কের [শ্রুতি বিশ্লেষক কর্টেক্সে প্রেরণের পূর্বে প্রায় ২০০ মিলিসেকেন্ডের বেশি সময় ধরে তা কীভাবে সংকলিত (summed) হয় অ্যানিমেশনটিতে তা দেখানো হয়েছে।]]

**সোন** (উচ্চারণ: ) হল শব্দ চাপের বৈষয়িক উপলব্ধি তথা শব্দোচ্চতার একটি একক। শব্দোচ্চতা বিষয়ক বৈজ্ঞানিক আলোচনা শব্দমনোবিজ্ঞানের মূল বিষয়বস্তুর অন্তর্ভুক্ত। শব্দোচ্চতা নির্ণয়ে মনোপদার্থবিজ্ঞানের পদ্ধতিসমূহ প্রয়োগ করা হয়। শব্দোচ্চতাকে দ্বিগুণ করা হলে সোন এককে শব্দোচ্চতার মান দ্বিগুণ হবে। ১৯৩৬ সালে মার্কিন মনস্তত্ত্ববিদ স্ট্যানলি স্মিথ স্টিভেনস (১৯০৬ – ১৯৭৩) এই এককটির প্রস্তাব করেছিলেন। সোন কোন এসআই একক নয়।

## সংজ্ঞা ও রূপান্তর
স্টিভেনসের সংজ্ঞানুসারে, 1 সোন 40 ফনের সমান। 1000&nbsp;Hz কম্পাংকের একটি বিশুদ্ধ সুরের শব্দ চাপ স্তর  বা তীব্রতা n dB হলে এর শব্দোচ্চতা হবে n ফন। ফন স্কেল ডেসিবেলের সাথে রৈখিক সম্পর্কযুক্ত তথা লগারিদম নির্ভর, এটি শব্দোচ্চতার সাথে রৈখিক সম্পর্কযুক্ত নয়; তাই সোন এবং ফন স্কেল পরস্পরের সমানুপাতিক নয়। বরং সোন এককে শব্দোচ্চতা অন্ততঃপক্ষে শব্দ সংকেতের তীব্রতার ঘাত নীতি অপেক্ষকের (power law function) খুবই কাছাকাছি যেখানে ফাংশনটির ঘাত হল 0.3। যার দরুন প্রতি 10 ফন বৃদ্ধি অর্থাৎ 1&nbsp;kHz এর একটি সুরের 10&nbsp;dB পরিমাণ তীব্রতার বৃদ্ধি সোন স্কেলে প্রায় দ্বিগুণ শব্দোচ্চতা উৎপাদন করে।
:

1000&nbsp;Hz ভিন্ন অন্যান্য কম্পাংকের বেলায় ফন স্কেল ভিত্তিক শব্দোচ্চতা স্তরকে সম-শব্দোচ্চতার সমোন্নতি রেখার একটি সেটের মাধ্যমে কম্পাংকের পরিবর্তনের সাপেক্ষে মানুষের শ্রাব্যতার প্রতিক্রিয়া অনুযায়ী ক্রমাঙ্কন করা হয়। অতঃপর ফন স্কেল ভিত্তিক শব্দোচ্চতা স্তরকে একই ঘাত নীতির মাধ্যমে সোন স্কেলে মানচিত্রায়ন করা হয়।

*L<sub>N</sub>* > 40 ফন এর ক্ষেত্রে সোন এককে শব্দোচ্চতা *N* হবে:—
:
N = \left(10^{\frac{L_N-40}{10}}\right)^{0.30103} \approx 2^{\frac{L_N-40}{10}}


অথবা *N* > 1 সোন এর ক্ষেত্রে ফন এককে শব্দোচ্চতা স্তর *L*N হবে:—
:
L_N = 40 + 10 \log_{2}(N)


শ্রাব্যতার আরম্ভ বা নিম্ন সীমার সন্নিকটে এই সমীকরণের সংশোধন প্রয়োজন হয়।

এই সূত্রগুলো সাইন তরঙ্গযুক্ত একক কম্পাংক বা ন্যারোব্যান্ড শব্দ সংকেতের ক্ষেত্রে প্রযোজ্য। ক্রিটিকাল ব্যান্ড হেতু মিশ্র বা ব্রডব্যান্ড সংকেতের জন্য শব্দোচ্চতার আরও সম্প্রসারিত একটি মডেল প্রয়োজন।

আরও পূর্ণাঙ্গভাবে বর্ণনার করতে হলে, সোন স্কেলে প্রাপ্ত পরিমাপকে অবশ্যই G এবং D অথবা R এর যেকোন একটি প্রত্যয় যোগে সুনির্দিষ্ট হতে হবে যেখানে G হল ঐচ্ছিক ও গুচ্ছ তরঙ্গের শব্দোচ্চতার জন্য, D হল প্রত্যক্ষ বা মুক্ত ক্ষেত্রের জন্য এবং R হল কক্ষীয় বা পরিব্যাপ্ত ক্ষেত্রের জন্য।

## উদাহরণ
:

## তথ্যসূত্র

বিষয়শ্রেণী:পদার্থবিজ্ঞান
বিষয়শ্রেণী:পরিমাপের একক
বিষয়শ্রেণী:শব্দবিজ্ঞান
বিষয়শ্রেণী:শ্রবণশক্তি
আগস্ট ১৯৭১

থাম্ব|ডান|ইলসা ১৯৭১
**আগস্ট ১৯৭১**-এ বিশ্বব্যাপী সংঘটিত ঘটনার সংক্ষিপ্ত-সার।

## জন্ম
### ১২ আগস্ট ১৯৭১ ([[বৃহস্পতিবার]])
* গ্রান্ড স্লাম বিজয়ী মার্কিন টেনিস খেলোয়াড় পিট সাম্প্রাসের জন্ম।
### ১৪ আগস্ট ১৯৭১ ([[শনিবার]])
* শ্রীলঙ্কান আন্তর্জাতিক ক্রিকেটার প্রমোদ্যা বিক্রমাসিংহে জন্ম গ্রহণ করেন।

### ২৩ আগস্ট ১৯৭১ ([[সোমবার]])
* ইটালিয়ান ফুটবলার দেমেত্রিও আলবের্তিনির জন্ম।

## তথ্যসূত্র

বিষয়শ্রেণী:আগস্ট
বিষয়শ্রেণী:১৯৭১
কিলিনোচ্চি

**কিলিনোচ্চি** শ্রীলঙ্কার উত্তর প্রদেশে অবস্থিত একটি শহর যার অধিকাংশ অধিবাসী তামিল ভাষী এবং হিন্দু ধর্মাবলম্বী। এটি রাস্তায় জাফনার ৬৮ কিলোমিটার দক্ষিণে এবং ভাভুনিয়ার ৭৫ কি.মি. উত্তরে। এটি উত্তর প্রাদেশিক কাউন্সিলের প্রশাসনিক সদর দফতর। এটি ২০০২ থেকে ২০০৯ সাল অবধি লিবারেশন টাইগার্স অব তামিল ঈলম (এলটিটিই) -এর প্রশাসনিক রাজধানী ছিল।

জেলার বেশিরভাগ মানুষ কৃষিতে নিযুক্ত আছেন। কৃষিক্ষেত্রে জল রানাইমাদু আক্করায়ণ, পুডুমুরিপ্পু, ভ্যানেরি, প্রমথনারু, কলমাদু, পুডুইয়ান, কারিয়ালাই নাগপাদুভান এবং কনকম্বিকাই পুকুর থেকে প্রাপ্ত হয়। শ্রীলঙ্কা রাজ্যের কৃষি গবেষণা গবেষণা কেন্দ্রটি ব্লক ১৫৫-এ অবস্থিত, কৃষি সম্প্রসারণ কার্যক্রমের জন্য উত্তর প্রদেশের কৃষি বিভাগ, সরকারী এজেন্টের হোটেলের নিকটে এবং মাটি গবেষণা কেন্দ্রটি ইরানামাদু জংশনে অবস্থিত কৃষি অনুষদ এবং বিশ্ববিদ্যালয়ের প্রকৌশল অনুষদ এবং শ্রীলঙ্কার কেন্দ্রীয় ব্যাংকের উত্তর আঞ্চলিক সদর দফতরটি সায়েন্স সিটিতে অবস্থিত। ভট্টকাচ্চির কৃষি প্রশিক্ষণ কলেজটি বর্তমানে বন্ধ রয়েছে। বীজ ধান গবেষণা ও উৎপাদন কেন্দ্রটি বিয়ারওয়েতে পরিচালনা করে।

বিষয়শ্রেণী:শ্রীলঙ্কার শহর
রাশিয়ার জার পরিবারের হত্যাকাণ্ড

রুশ বিপ্লব (ফেব্রুয়ারি বিপ্লব) ১৯১৭ সালের ৮ - ১৬ই  মার্চ সংঘটিত হয়েছিল যার ফলে রাশিয়ার জার সাম্রাজ্যের পতন হয়।  রাশিয়ার তৎকালীন সম্রাট দ্বিতীয় নিকোলাসকে উৎখাত করে একটি অন্তর্বর্তীকালীন সরকার গঠিত হয়।  

দ্বিতীয় নিকোলাস তার বাবা তৃতীয় আলেকজান্ডারের মৃত্যুর পর ১৮৯৪ সালে সিংহাসনে বসেন। বিয়ে করেছিলেন রানী ভিক্টোরিয়ার আদরের নাতনি আলেকজান্দ্রাকে। আলেকজান্দ্রা ও  নিকোলাসের ঘরে জন্মায় তাঁদের চার কন্যা ওলগা, তাতিয়ানা, মারিয়া ও আনাস্থাসিয়া। সবার শেষ পুত্রসন্তান আলেক্সেই।  ফেব্রুয়ারি বিপ্লবের পর জার পরিবারকে কোথায় বা কীভাবে বন্দী রাখা হবে সেই নিয়ে বিপ্লবীদের মধ্যে যথেষ্ট মতভেদ ছিল।  কেউ কেউ তাদের নির্বাসনে পাঠাতে চাইলো আবার কেউ কেউ চাইলো পরিবারের সবাইকে হত্যা করতে, যাতে আর কোনোদিন একনায়কতন্ত্র মাথা তুলে দাঁড়াতে না পারে। কিন্তু তাদের পাঠানো হলো সবচেয়ে খারাপ আশ্রয় ইয়েকাতেরিনবার্গ, যেখানকার মানুষজনের কাছে জার চক্ষুশূল ছিলো। 

জার পরিবারকে থাকতে দেওয়া হয়েছিল ‘ইপাতিয়েভ হাউস’ নামে এক বিশাল বাড়িতে। ১৬ জুলাই মধ্যরাতে পরিবারের সকল সদস্যদেরকে মৃত্যুদণ্ড প্রদানের সিদ্ধান্ত নেওয়া হয় এবং এই হত্যার সিদ্ধান্ত মস্কোতে লেনিনের কাছে টেলিগ্রামের মাধ্যমে পৌঁছায়।  রাত্রি দেড়টা নাগাদ জার পরিবারের সবাইকে ঘুম থেকে তুলে বলা হয়, বাইরে বিদ্রোহ চলছে, তাই তাদের নিরাপত্তার জন্য বেসমেন্টে নিয়ে যাওয়া  হবে। বেসমেন্টে নিয়ে গিয়ে জারকে মৃত্যুদণ্ড শোনানো হয় এবং সঙ্গে সঙ্গেই গুলি করে পুরো পরিবারটিকে খতম করে দেওয়া হয়। একই সঙ্গে জারের চার সহকারী কেও হত্যা করা হয়। হত্যার পর দেহগুলিকে বেয়নেট দিয়ে নৃশংসভাবে ছিন্নভিন্নও করা হয়েছিল। দেহগুলিকে অজ্ঞাত স্থানে পুঁতে ফেলা হয় এবং বহুবছর পর্যন্ত এই হত্যাকাণ্ডের খবর চেপে রাখা হয়।  

## তথ্যসূত্র

বিষয়শ্রেণী:রুশ গৃহযুদ্ধ
বিষয়শ্রেণী:রাশিয়ার জার পরিবারের হত্যাকাণ্ড
বিষয়শ্রেণী:১৯১৮-এ রাশিয়া
বিষয়শ্রেণী:রাশিয়ায় গুপ্তহত্যা
বিষয়শ্রেণী:কমিউনিস্ট দমন
বিষয়শ্রেণী:রাশিয়ায় ষড়যন্ত্র তত্ত্ব
বিষয়শ্রেণী:রাশিয়ান সাম্রাজ্যের পতন
বিষয়শ্রেণী:রাশিয়ায় গণহত্যা
বিষয়শ্রেণী:রাশিয়ায় অমীমাংসিত হত্যাকাণ্ড
বিষয়শ্রেণী:শিশুদের প্রতি সহিংসতা
বিষয়শ্রেণী:শিশু খুন
আয়োডিনের ঘাটতি

থাম্ব|আয়োডিনের অভাবে থাইরয়েড গ্রন্থি ফুলে গলগন্ড রোগ হয়। চিত্রে একজন গলগন্ড রোগীকে দেখানো হয়েছে

আমাদের প্রতিদিনকার খাদ্যে যদি আয়োডিন উপয়াদানটি না থাকে তাহলে আমাদের **আয়োডিনের ঘাটতি** তৈরি হয়। আয়োডিনের ঘাটতি দেখা দিলে আমাদের শরীরে গলগন্ড রোগ দেখা দেয়। এটি মূলত আমাদের থাইরয়েড গ্রন্থি ফুলে যাওয়ার কারণে তৈরি হয়। এছাড়া হাইপারথাইরয়েডিজম নামে একটি রোগ হয়। এটি হলে থাইরয়েড গ্রন্থির কাজে ব্যাঘাত ঘটে। আর অনেকদিন যদি আয়োডিনের ঘাটতি আমাদের শরীরে বিদ্যমান থাকে তাহলে তা বড় বড় রোগের জন্ম দেয়। এমনকি মহিলারা বন্ধ্যাও হয়ে যেতে পারে। এটি বুদ্ধিবৃত্তিও কমিয়ে দেয়।

আমাদের খাদ্যতালিকায় আয়োডিন থাকা জরুরী। কারণ এটি মস্তিষ্কের গঠনে সাহায্য করে। বাড়ন্ত শিশুদের ক্ষেত্রেও এটি অনেক দরকার। থাইরয়েড গ্রন্থি থেকে যে হরমনগুলো ক্ষরিত হয় যেমন থাইরক্সাইড, ট্রিওডোথাইরনিন ইত্যাদি এই হরমনগুলোতে আয়োডিনের পরিমাণ অনেক বেশি থাকে। তাই আমাদের খাদ্য তালিকায় আয়োডিন থাকা অনেক জরুরী। যেসকল অঞ্চলগুলো সমুদ্র থেকে অনেক দূরে সেখানকার মানুষরা সহজে আয়োডিন পায় না। আবার যারা পাহাড়ে থাকে, তাদের শরীরেও আয়োডিনের ঘাটতি তৈরি হতে পারে।

আয়োডিনের ঘাটতি থেকে বাঁচার জন্য আমাদের লবণের সাথে আয়োডিন মিশিয়ে দিতে হবে। যাকে আমরা বলি আয়োডিনযুক্ত লবণ। অন্যান্য খাবারের সাথেও আয়োডিন যোগ করা যেতে পারে। সামুদ্রিক খাবারে আয়োডিনের পরিমাণ সবচেয়ে বেশি থাকে।

## আয়োডিন ঘাটতির লক্ষণ
আয়োডিনের ঘাটতি দেখা দিলে নিচের লক্ষণগুলো প্রকাশ পায়ঃ

* শরীর প্রচন্ড দুর্বল লাগা
* মুখ ফুলে যাওয়া
* চুল পাতলা হয়ে যাওয়া
* হাড়ের সন্ধিস্থলে ব্যথা হওয়া
* মাংশপেশি নড়াচড়ায় কষ্ট হওয়া
* মহিলাদের মাসিক অনিয়মিত হয়ে পড়া
* অতিরিক্ত আয়োডিনের ঘাটতি হলে মহিলারা বন্ধ্যাও হয়ে যেতে পারে
* থাইরয়েড গ্রন্থি ফুলে গিয়ে গলগন্ড রোগ হওয়া

## তথ্যসূত্র

বিষয়শ্রেণী:থাইরয়েড গ্রন্থির রোগ
বিষয়শ্রেণী:আয়োডিন
প্রবোধচন্দ্র গুহ

**প্রবোধচন্দ্র গুহ** (১৮৮৫ – ২ জুলাই  ১৯৬৯) ছিলেন বাংলা রঙ্গমঞ্চের অন্যতম পরিচালক, প্রযোজক ও অভিনেতা।

## সংক্ষিপ্ত জীবনী

প্রবোধচন্দ্র গুহের জন্ম ব্রিটিশ ভারতের অধুনা বাংলাদেশের  বরিশাল জেলার বানারীপাড়ায়। শিক্ষান্তে কলকাতায় সরকারি চাকরি করতেন।  তবে নাট্যামোদী তিনি কলকাতার 'আর্ট থিয়েটারের সাথে যুক্ত ছিলেন।  'আর্ট থিয়েটার'  স্টার থিয়েটারের পরিচালনভার গ্রহণ করলে তিনি সরকারি চাকরি ছেড়ে দিয়ে স্টার থিয়েটারের সেক্রেটারির পদ গ্রহণ করেন।  ১৯২৩ খ্রিস্টাব্দে  প্রথম নাটক  অপরেশচন্দ্র রচিত  নাটক 'কর্ণার্জুন' প্রথম মঞ্চস্থ করে আর্ট থিয়েটার প্রবোধচন্দ্রের তত্ত্বাবধানে। এবং অত্যন্ত  জনপ্রিয়তার কারণে নাটকটি   দু-শো রজনী অভিনীত হয়েছিল। পরে তিনি মনোমোহন থিয়েটারে  আসেন। ১৯৩১ খ্রিস্টাব্দে তিনি নিজস্ব রঙ্গালয় 'নাট্য নিকেতন' প্রতিষ্ঠা করেন এবং তার আমন্ত্রণে নটসূর্য অহীন্দ্র চৌধুরী যোগদেন।  নাট্যনিকেতনের তখন উল্লেখযোগ্য প্রযোজনা ছিল -
* *মুক্তির উপায়*
* *মা*
* *পথের দাবি*
* *চরিত্রহীন*
* *সিরাজদ্দৌল্লা* (১৯৩৮)
* *[[আলেয়া (নাটক)|আলেয়া]]
* *কারাগার* (১৯৩০)
* *কালিন্দী*
[[অহীন্দ্র চৌধুরী]] ছাড়াও তার প্রযোজিত বিভিন্ন নাটকে অভিনয় করেছেন তিনকড়ি চক্রবর্তী,  [[দুর্গাদাস বন্দ্যোপাধ্যায়]], [[নরেশ মিত্র]], [[নীহারবালা]] প্রমুখেরা। রানিবালা ও সরযূদেবী নাট্যনিকেতনেই অভিনেত্রী হিসাবে প্রতিষ্ঠা পান। নাট্যকার [[শচীন্দ্রনাথ সেনগুপ্ত|শচীন সেনগুপ্ত]] ও [[মন্মথ রায়]] প্রবোধচন্দ্রের সংস্পর্শে এসে তারা প্রতিভা বিকাশের সুযোগ পান। ১৯৪৭ খ্রিস্টাব্দে দেশবিভাগের পর প্রবোধচন্দ্র কিছুকাল পাকিস্তানে বাসকরার সময় সিনেমা শিল্পে আত্মনিয়োগ করেন। এক সময় তিনি পাকিস্তানের রিজার্ভ ব্যাংকের অন্যতম পরিচালকও হয়েছিলেন।  ১৯৩১ খ্রিস্টাব্দে তার  প্রতিষ্ঠিত নাট্যনিকেতনই পরে ১৯৪২ খ্রিস্টাব্দে  [[শিশিরকুমার ভাদুড়ী| শিশিরকুমার ভাদুড়ীর]] হয় 'শ্রীরঙ্গম'।   ১৪ বৎসর পর ১৯৫৬ খ্রিস্টাব্দে অর্থাভাবে শ্রীরঙ্গমও বন্ধ হয়ে যায়। এটিই বর্তমানে  'বিশ্বরূপা থিয়েটার*।

প্রবোধচন্দ্র গুহ ১৯৬৯ খ্রিস্টাব্দের  ২রা জুলাই পরলোক গমন করেন।

## তথ্যসূত্র

বিষয়শ্রেণী:১৮৮৫-এ জন্ম
বিষয়শ্রেণী:১৯৬৯-এ মৃত্যু
বিষয়শ্রেণী:বানারীপাড়ার ব্যক্তি
বিষয়শ্রেণী:বাঙালি নাট্যব্যক্তিত্ব
বিয়াম মডেল স্কুল ও কলেজ, রংপুর

**বিয়াম মডেল স্কুল ও কলেজ, রংপুর** মাধ্যমিক ও উচ্চ মাধ্যমিক শিক্ষা বোর্ড, দিনাজপুর এর অধীনে পরিচালিত একটি বেসরকারি বাংলা মেডিয়া শিক্ষাপ্রতিষ্ঠান। এটি  রংপুর জেলা প্রশাসন নিয়ন্ত্রিত এবং  রংপুর নগরের ধাপ, লালকুঠি, এলাকায় অবস্থিত। 
থাম্ব|বিয়াম মডেল স্কুল ও কলেজ, রংপুর

## ইতিহাস
বিয়াম ফাউন্ডেশন ঢাকা থেকে রংপুরে তৎকালিন  শিক্ষা সচিব শহীদুল আলম রংপুর জেলা প্রশাসনের সহযোগিতায় ধাপ লালকুটিতে ১৪৪ শতক জমিতে প্রথমে ২০০৫ সালের ১৫ জানুয়ারি বিয়াম ল্যাবরেটরি স্কুল এন্ড কলেজ ইংরেজি ভার্সন শুরু করে। পরবর্তীেতে বিয়াম মডেল স্কুল এন্ড কলেজ নামে বাংলা ভার্সনে ছাত্র-ছাত্রী ভর্তি করা শুরু করে। এখানে তৃতীয় শ্রেনি থেকে দ্বাদশ শ্রেনি পর্যন্ত পাঠদান করা হয়। নবম-দশম ও একাদশ-দ্বাদশ শ্রেনিতে বিজ্ঞান, মানবিক ও ব্যবসা শিক্ষা বিষয় আছে।
জেলা প্রসাশনের দক্ষ ব্যবস্থাপনা ও শিক্ষক-শিক্ষিকাবৃন্দের সুচারু পাঠদানের ফলে অতি অল্প সময়ের মধ্যেই এ প্রতিষ্ঠানটি অত্র অঞ্চলের অন্যতম শ্রেষ্ঠ বিদ্যাপীঠ হিসেবে সর্বমহলে ব্যাপক পরিচিতি লাভ করেছে। প্রতিবছর পি.ই.সি, জে.এস.সি, এস.এস.সি ও এইচ.এস.সি পরীক্ষায় প্রতিষ্ঠানটির সাফল্যজনক ফলাফল সর্বমহলে প্রশংসিত হয়েছে।
## ক্যাম্পাস
বিদ্যালয়টির শিক্ষা কার্যক্রম মূলত তিনটি ভবন-কমপ্লেক্সে বিভক্ত। এর মাঝে একটি খোলা মাঠ রয়েছে। এছাড়া স্কুল ভবনে বিদ্যালয়ের জরুরি অফিস সেকশন, অধ্যক্ষের কার্যালয় এবং  ল্যাবরেটরি, কম্পিউটার ল্যাব, মসজিদ রয়েছে। 

## শিক্ষা কার্যক্রম

এ বিদ্যালয়টিতে তৃতীয় থেকে দ্বাদশ শ্রেনি পর্যন্ত সহশিক্ষা কার্যক্রম চালু আছে। প্রতি বছর ভর্তি পরীক্ষার মাধ্যমে ভর্তি করা হয়। এখানে রয়েছে বিএনসিসি, স্কাউট, রেডক্রিসেন্ট, বাঁধন, ডিবেটিং ক্লাব।

## আরো দেখুন

* বিয়াম ল্যাবরেটরি স্কুল এন্ড কলেজ, রংপুর

## তথ্যসূত্র

## বহিঃসংযোগ
* 


শিক্ষা মন্ত্রণালয়ের প্রকল্পাধীন ১২টি 'মডেল স্কুল ও কলেজ'



**সরকারি প্রতিষ্ঠান (৯টি):**

* সরকারি মোহাম্মদপুর মডেল স্কুল অ্যান্ড কলেজ
* সরকারি রূপনগর মডেল স্কুল এন্ড কলেজ
* লালবাগ সরকারি মডেল স্কুল এন্ড কলেজ
* শ্যামপুর সরকারি মডেল স্কুল এন্ড কলেজ
* চট্টগ্রাম সরকারি মডেল স্কুল এন্ড কলেজ
* রাজশাহী সরকারি মডেল স্কুল এন্ড কলেজ
* বরিশাল সরকারি মডেল স্কুল ও কলেজ
* খুলনা সরকারি মডেল স্কুল এন্ড কলেজ
* সিলেট সরকারি মডেল স্কুল এন্ড কলেজ




**বেসরকারি প্রতিষ্ঠান (৩টি):**
* বিয়াম মডেল স্কুল ও কলেজ, ঢাকা
* বিয়াম মডেল স্কুল ও কলেজ, রংপুর
* বিয়াম মডেল স্কুল ও কলেজ, বগুড়া



**পরিচালক:**
* মাধ্যমিক ও উচ্চশিক্ষা অধিদপ্তর (সরকারি)
* বিয়াম ফাউন্ডেশন (বেসরকারি)



বিষয়শ্রেণী:বাংলাদেশের সরকারি মহাবিদ্যালয়
বিষয়শ্রেণী:ঢাকা জেলার বিদ্যালয়

বিষয়শ্রেণী:রংপুর জেলার বিদ্যালয়‎
বিষয়শ্রেণী:রংপুর জেলার মহাবিদ্যালয়
বিষয়শ্রেণী:২০০৬-এ প্রতিষ্ঠিত শিক্ষাপ্রতিষ্ঠান
ম্যাকডোনেল ডগলাস এফ/এ-১৮ হরনেট

**ম্যাকডোনেল ডগলাস এফ/এ-১৮ হরনেট** একটি দ্বৈত ইঞ্জিন, সুপারসনিক, সর্ব-আবহাওয়া, বিমানবাহী রণতরী-সক্ষম, মাল্টিরোল যুদ্ধ বিমান, যা যুদ্ধা ও আক্রমণকারী বিমান উভয়ই (সুতরাং এফ/এ পদবি) হিসাবে নকশা করা হয়েছে। ম্যাকডোনেল ডগলাস (বর্তমানে বোয়িংয়ের অংশ) ও নরথ্রপ (বর্তমানে নরথ্রপ গ্রামেনের অংশ) দ্বারা নির্মিত, এফ/এ-১৮ ১৯৭০-এর দশকের মার্কিন নৌবাহিনী ও মেরিন কর কর্তৃক ব্যবহারের জন্য ওয়াইএফ-১৭ থেকে উদ্ভূত। হরনেট অন্যান্য কয়েকটি রাষ্ট্রের বিমানবাহিনী দ্বারা ব্যবহৃত হয় এবং এর আগে মার্কিন নৌবাহিনীর উড়ান প্রদর্শন স্কোয়াড্রন (ফ্লাইট ডেমোন্সট্রেশন স্কোয়াড্রন) ব্লু এঞ্জেলস দ্বারাও ব্যবহৃত হত।

এফ/এ-১৮ এর বিস্তীর্ণ অস্ত্র বহন করার ক্ষমতা সহ এভায়োনিক্স, ককপিট প্রদর্শন ও চমৎকার বায়বায়িক বৈশিষ্ট্যসমূহের কারণে অত্যন্ত বহুমুখী বিমান হিসাবে নকশাকৃত হয়েছিল। বিমানটি ফাইটার এসকর্ট, বহর বিমান প্রতিরক্ষা, শত্রু বিমান প্রতিরক্ষার দমন, এয়ার ইন্টারডিকশন, ঘনিষ্ঠ বিমান সমর্থন ও বিমান পুনরুদ্ধার করতে পারে। বহুমুখিতা ও নির্ভরযোগ্যতা বিমানটিকে বিমানবাহী রণতরীর একটি মূল্যবান সম্পদ হিসাবে প্রমাণ করেছে, যদিও এর পূর্ববর্তী সমসাময়িকদের যেমন যুদ্ধ  ও স্ট্রাইক ফাইটার ভূমিকাতে গ্রামেন এফ-১৪ টমক্যাট এবং আক্রমণকারীর ভূমিকায় গ্রামেন এ-৬০ প্রবেশপথক ও এলটিভি এ-৭ করসার দ্বিতীয়র তুলনায় এটির পরিসর ও পে-লোডের স্বল্পতার জন্য সমালোচিত হয়েছিল।

হরনেট সর্বপ্রথম ১৯৮৬ সালে মার্কিন যুক্তরাষ্ট্রের লিবিয়ায় বোমা হামলার সময় লড়াইয়ের পদক্ষেপ দেখেছিল এবং ১৯৯১ সালের উপসাগরীয় যুদ্ধ ও ২০০৩ সালের ইরাক যুদ্ধে অংশ গ্রহণ করেছিল। এফ/এ-১৮ হরনেট বোয়িং এফ/এ-১৮ই/এফ সুপার হরনেটের বৃহত্তর  বিবর্তনীয় পুনঃনকশার জন্য ভূমিরেখা হিসাবে কাজ করেছিল।

## তথ্যসূত্র

## বহিঃসংযোগ

* F/A-18 Hornet U.S. Navy fact file  and F/A-18 Hornet Navy history page
* F/A-18 Hornet on GlobalSecurity.org
* F/A-18A Hornet page and Flying the F/A-18F Super Hornet page on ausairpower.net

বিষয়শ্রেণী:বোয়িং সামরিক বিমান
বিষয়শ্রেণী:ম্যাকডনেল ডগলাস বিমান
বিষয়শ্রেণী:বহন ভিত্তিক বিমান
বিষয়শ্রেণী:দ্বৈত-ইঞ্জিন
বিষয়শ্রেণী:চতুর্থ প্রজন্মের যুদ্ধবিমান
বিষয়শ্রেণী:১৯৭৮-এ প্রথম উড়া বিমান
এম কামরুজ্জামান

**এম কামরুজ্জামান** (জন্ম: ১ ডিসেম্বর ১৯৬৮) একজন বাংলাদেশী কৃষিবিদ। তিনি বঙ্গবন্ধু শেখ মুজিবুর রহমান কৃষি বিশ্ববিদ্যালয়ের (বশেমুরকৃবি) কৃষি অর্থনীতি বিভাগের অধ্যাপক এবং দিনাজপুরের হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের (হাবিপ্রবি) সপ্তম উপাচার্য।

## প্রাথমিক জীবন ও শিক্ষা
এম কামরুজ্জামান ১৯৬৮ সালের ১ ডিসেম্বর চাঁদপুর জেলার সদর উপজেলায় জন্মগ্রহণ করেন। তার বাবা এ কে এম জহিরুল হক এবং মা নার্গিস বেগম।

তিনি ১৯৯৩ সালে বাংলাদেশ কৃষি বিশ্ববিদ্যালয় থেকে কৃষি অর্থনীতিতে স্নাতক (সম্মান) ও ১৯৯৬ সালে তৎকালীন ইনস্টিটিউট অব পোস্ট গ্রাজুয়েট স্টাডিজ ইন এগ্রিকালচার (১৯৯৮ সালে বশেমুরকৃবি-এ উন্নীত) থেকে স্নাতকোত্তর ডিগ্রি লাভ করেন। ২০০৯ সালে তিনি জাপানের নাগোয়া বিশ্ববিদ্যালয় থেকে পিএইচডি ডিগ্রি অর্জন করেন।

## কর্মজীবন
এম কামরুজ্জামান ১৯৯৭ সালে বাংলাদেশ কৃষি বিশ্ববিদ্যালয়ের কৃষি ফাইন্যান্স বিভাগের প্রভাষক হিসেবে যোগদান করেন। ১৯৯৯ সালে তিনি সহকারী অধ্যাপক হন।

কামরুজ্জামান ২০০১ সালে গাজীপুরের বঙ্গবন্ধু শেখ মুজিবুর রহমান কৃষি বিশ্ববিদ্যালয়ের কৃষি অর্থনীতি বিভাগে সহকারী অধ্যাপক পদে যোগ দেন। তিনি ২০০৮ সালে সহযোগী অধ্যাপক এবং ২০১২ সালে অধ্যাপক পদে পদোন্নতি লাভ করেন।

দীর্ঘ কর্মজীবনে অধ্যাপনা ও গবেষণার পাশাপাশি তিনি বিভিন্ন গুরুত্বপূর্ণ পদে দায়িত্ব পালন করেছেন। তিনি বশেমুরকৃবি’র সিন্ডিকেট ও একাডেমিক কাউন্সিলের সদস্য, অর্থ কমিটির সদস্য, পরিকল্পনা ও উন্নয়ন কমিটির সদস্য সচিব, বিভাগীয় প্রধান, পরিচালক (পরিকল্পনা ও উন্নয়ন), সহযোগী পরিচালক (গবেষণা) হিসেবে দায়িত্ব পালন করেন।

কামরুজ্জামান বাংলাদেশ বিজ্ঞান ও শিল্প গবেষণা পরিষদের ম্যানেজমেন্ট বোর্ডের সদস্য এবং বশেমুরকৃবি’র কৃষি অর্থনীতি ও গ্রামীণ উন্নয়ন অনুষদের প্রতিষ্ঠাতা ডিন হিসেবেও দায়িত্ব পালন করছেন।

এম কামরুজ্জামান ২০২১ সালের ৩০ জুন হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের সপ্তম উপাচার্য হিসেবে নিয়োগ লাভ করেন। ২০২৪ সালের ৯ আগস্ট তিনি বিশ্ববিদ্যালয়টির উপাচার্যের পদ থেকে পদত্যাগ করেন।

## গবেষণাকর্ম
কামরুজ্জামান বিভিন্ন দেশী-বিদেশী সংস্থার অর্থায়নে পরিচালিত একাধিক গবেষণা প্রকল্প সম্পন্ন করেছেন। তিনি ১৯৯৫ থেকে ১৯৯৭ সাল পর্যন্ত বাংলাদেশ কৃষি গবেষণা ইনস্টিটিউটে বৈজ্ঞানিক কর্মকর্তা হিসেবে কর্মরত ছিলেন। এছাড়া তিনি বাংলাদেশ সরকারের বিজ্ঞান ও প্রযুক্তি মন্ত্রণালয়ের অধীনে বাংলাদেশে গম উৎপাদনে প্রযুক্তিগত দক্ষতা প্রকল্পে প্রধান বৈজ্ঞানিক পর্যবেক্ষক হিসেবে দায়িত্ব পালন করেছেন।

## সদস্যপদ
কামরুজ্জামান বিভিন্ন পেশাজীবী সংগঠনের সক্রিয় সদস্য। তিনি কৃষিবিদ ইনস্টিটিউশন বাংলাদেশের নির্বাচিত গ্রন্থাগার ও প্রকাশনা সম্পাদক এবং নির্বাহী সদস্য হিসেবে একাধারে ৮ বছর দায়িত্ব পালন করেন। এছাড়া তিনি বাংলাদেশ কৃষি অর্থনীতিবিদ সমিতির সহ-সভাপতি ও মহাসচিব হিসেবে দায়িত্ব পালন করেছেন।

## তথ্যসূত্র

বিষয়শ্রেণী:১৯৬৮-এ জন্ম
বিষয়শ্রেণী:বাংলাদেশী শিক্ষায়তনিক
বিষয়শ্রেণী:চাঁদপুর জেলার ব্যক্তি
বিষয়শ্রেণী:বাংলাদেশ কৃষি বিশ্ববিদ্যালয়ের প্রাক্তন শিক্ষার্থী
বিষয়শ্রেণী:হাজী মোহাম্মদ দানেশ বিজ্ঞান ও প্রযুক্তি বিশ্ববিদ্যালয়ের উপাচার্য